एकाक्षरकोशः
सौभरिकृता एकार्थनाममाला अपि द्रष्टव्या।

पुरुषोत्तमदेव एकाक्षरकोशः 
अकारो वासुदेवः स्यादाकारश्च पितामहः  ।

पूजायां अपि माङ्गल्ये आकारः परिकीर्त्तितः  । । १

इकारो उच्यते कामो लक्ष्मी रीकार उच्यते  ।

उकारः शङ्करः प्रोक्त ऊकारश्चापि रक्षणे  । । २

ऋकारो देवमाता स्यादॄकारो दनुजप्रसूः  ।

ळ्कारो देवयोनिः स्याल्íर्माता सद्भिरुच्यते  । । ३

एकारः कथितो विष्णुरैकारश्च महेश्वरः  ।

ओकारस्तु भवेद्ब्रह्मा औकारो रुद्र उच्यते  । । ४

अं स्याच्च परमं ब्रह्म अः स्याद्देवो महेश्वरः  ।

कः प्रजापतिरुद्दिष्टो को वायुरिति शब्दितः  । । ५

कश्चात्मा च समाख्यातः कः प्रकाश उदाहृतः  ।

कं शिरो जलं आख्यातं कं सुखं च प्रकीर्तितं  । । ६

पृथिव्यां कुः समाख्याता कुत्सायां कुः प्रकीर्तितः  ।

खं इन्द्रियं समाख्यातं खं आकाशं उदाहृतं  । । ७

खं स्वर्गे च समाख्यातं खं सर्पे च प्रकीर्तितं  ।

तथा श्वभ्रे च खं प्राहुः खं शून्ये च प्रकीर्त्तितं  । । ८

गो गणपतिरुद्दिष्टो गो गन्धर्वः प्रकीर्त्तितः  ।

गं गीतं गा च गाथा स्याद्गौर्धेनुर्गौः सरस्वती  । । ९

गौर्मातापि समुद्दिष्टा पृथिव्यां गौः प्रकीर्त्तिता  ।

घो घण्टायां समाख्यातः किङ्किणी घा प्रकीर्त्तिता  । । १०

उपमा घा समाख्याता कुस्वरे घुः प्रकीर्त्तितः  ।

हनने घा समाख्याता गन्धने घः प्रकीर्त्तितः  । । ११

ङकारो भैरवः ख्यातो ङकारो विषये स्मृतः  ।

चकारश्चन्द्रमाः ख्यातस्तस्करश्च प्रकीर्त्तितः  । । १२

निर्मलं छं समाख्यातं तरणी छः प्रकीर्त्तितः  ।

छेदने छः समाख्यातो विद्वद्भिः शब्दकोविदैः  । । १३

वेगिते जः समाख्यातो जघने जः प्रकीर्त्तितः  ।

जेता च जः समाख्यातः प्रसिद्धैः शब्दकोविदैः  । । १४

झंझावाते झकारः स्यान्नष्टे झः समुदाहृतः  ।

ञकारो गायने प्रोक्तो ञकारो घर्घरध्वनौ  । । १५

टङ्कारे टः पृथिव्यां टा टो ध्वनौ च प्रकीर्तितः  ।

ठो महेश्वर आख्यातः शून्ये च ठः प्रकीर्तितः  । । १६

बृहद्ध्वनौ च ठः प्रोक्तस्तथा चन्द्रस्य मण्डले  ।

डकारः शङ्करः प्रोक्तस्त्रासध्वन्योः प्रकीर्तितः  । । १७

ढकारः कीर्तिता ढक्का निर्गुणे च ध्वनावपि  ।

णकारः कीर्तितो ज्ञाने निर्णयेऽपि प्रकीर्तितः  । । १८

तकारः कथितश्चौरः क्रोडे पुच्छे प्रकीर्तितः  ।

शिलोच्चये थकारः स्यात्थकारो भयरक्षणे  । । १९

दं कलत्रे समाख्यातं दो दानच्छेदधातुषु  ।

धं धने च धनेशे धो धा धातरि निदर्शितः  । । २०

धिषणा धीः समाख्याता धूश्च स्याद्भारचिन्तयोः  ।

नकारः सुगते बन्धे नुः स्तुतौ च प्रकीर्तितः  । । २१

नेता नीश्च समाख्यातस्तरणौ नौः प्रकीर्तिता  ।

नकारः सौगते बुद्धौ स्तुतो सूर्ये च कीर्तितः  । । २२

नशब्दः स्वागते बन्धौ वृक्षे सूर्ये च कीर्तितः  ।

पः कुबेरः समाख्यातः पश्चिमे च प्रकीर्तितः  । । २३

पवने पः समाख्यातः पाः पाने पाश्च पातरि  ।

कफे वाते फकारः स्यात्तथाह्वाने प्रकीर्तितः  । । २४

झंझावाते फकारः स्यादक्षरे च प्रकीर्तितः  ।

कोपे फिश्च समाख्यातस्तथा निष्फलभाषणे  । । २५

वक्षःस्थले च बः प्रोक्तो गदायां समुदाहृतः  ।

नक्षत्रं भं बुधैः प्रोक्तं भ्रमरे भः प्रकीर्तितः  । । २६

भा दीप्तिरपि भूर्भूमिर्भीर्भयं कथिता बुधैः  ।

मः शिवश्चन्द्रमा वेधा मा च लक्ष्मीः प्रकीर्तिता  । । २७

कोशग्रन्थाः